**Распрацоўка ўрока музыкі ў 3 класе, 2-я чвэрць**

Тэма раздзела. **Інтанацыя**

Тэма урока. **Блізкасць маўленчай і музычнай інтанацыі**

Тып урока. **Углубленне ў тэму**

Форма ўрока. Урок **-** творчасці

**Мэта:**  Сфарміраваць уяўленні пра інтанацыю як агульную аснову маўлення і музыкі.

**Задачы:**

1. Фарміраванне ўяўленняў аб блізкасці гутарковай і музычнай інтанацыі.
2. Развіццё ўмення самастойна знаходзіць, адбіраць і выкарыстоўваць у творчай дзейнасці вядомыя сродкі музычнай выразнасці як для маўленчай так і для музычнай інтанацыі.
3. Удасканаленне навыкаў самаацэнкі.
4. Выхаванне цікавасці да музычнага мастацтва, культуры слухача і выканаўцы музыкі.

**Метады навучання**

- наглядны

- славесны

- метад аналіза і параўнання

- слухавы метад

- метад супрацоўніцтва

- метад эмацыянальнага ўздзеяння

**Тэхналогіі навучання**

- гульнявыя

- інфармацыйныя

- праблемнага навучання

- камунікатыўныя

**Віды дзейнасці на ўроку**

- мастацкае ўспрыманне

- мастацкае выкананне

**Забеспячэнне ўрока**

- лісты самаацэнкі “ Светлафор”

- падручнік “Музыка” 3 класс А.Р.Гуляева

- акардэон

- ЭСА

- карткі

**Музычны матэрыял:**

- музычнае прывітанне “Добры дзень”

- верш **“Разговор с пчелой”**

- інтанацыйная гульня **“МУЗЫКА”**

- П.І.Чайкоўскі **“Няніны казкі”**

**-** фізкультхвілінка. **“Бураціна”**

**-** беларуская народная песня **“Як пагнала бабуленька куранятак пасці”**

**-** гульня **“ТАК” ці “НЕ”.**

**Ход урока:**

1. Арганізацыйны момант
2. Музычнае прывітанне
3. Паўтарэнне пройдзеннага матэрыяла, замацаванне
4. Раскрыццё тэмы ўрока
5. Слуханне музыкі
6. Фізкультхвілінка
7. Спевы
8. Замацаванне
9. Вынік урока
10. Рэфлексія

**Музычнае прывітанне.**  “Добры, дзень”.

**Н.** Сёння наш урок я хачу пачаць з верша на с.52 вучэбнага дапаможніка **“Разговор с пчелой”.** Вы калі ласка, паслухайце як я прачытаю гэты верш і ацаніце мяне. Калі вам вельмі спадабаецца – то падымеце зялёны кружочак, калі не вельмі спадабаецца – то жоўты кружочак, калі зусім не спадабаецца – то чырвоны. (Чатанне верша без інтанацыі). Ацэнка дзяцьмі.

А што такое інтанацыя?

**ІНТАНАЦЫЯ** - перадача мастацкага вобраза з дапамогай голасу.

**Н.** Вялікі дзякуй за падсказку і цяпер я паспрабую выправіць свю памылку.

( Выразнае чытанне верша).

 - Якая інтанацыя гучала, маўленчая ці музычная?

- А якія маўленчыя інтанацыі вам ужо знаёмыя? (Апавядальныя, пытальныя і сцвярджальныя).

А зараз я вам прапаную пагуляць у **інтанацыйную гульню** **“МУЗЫКА”**

Трэба сказаць слова " **МУЗЫКА**" з інтанацыяй, якая напісана на картцы, а астатнія павінны адгадаць, што было напісана на картцы, г. зн. вызначыць інтанацыю.

• радасная

• пытальная

• злая

• апавядальная

• пакрыўджаная

• сцвярджальная

• хітрая

**Н.** Бачыце, адно маленькае слова **“МУЗЫКА”,** мы вымавілі сем разоў з новай інтанацыяй.

Вы добра справіліся з заданнем і я прапаную вам ацаніць сябе на гэтым этапе ўрока.

1. Калі вы добра разумееце маўленчыя інтанацыі і можаце іх перадаць голасам то гэта **зялёны колер** светлафора.
2. Калі не зусім разумееце маўленчыя інтанацыі і не можаце іх перадаць голасам то гэта **жоўты колер** светлафора.
3. Калі зусім не разумееце маўленчыя інтанацыі і не можаце іх перадаць голасам то гэта **чырвоны колер** светлафора.

**Н.** Вялікі дзякуй! (каментарыі ацэнкі).

**Н.** Як вы думаеце,а ці ёсцьінтанацыі ў музыцы? (адказы вучняў).

**Н.** А якія гэта будуць інтанацыі? (Прыклады настаўніка **“Вы – трэцекласснікі.” “Кто дежурные?” “Самые дежурные, лучшіе дежурные!”**

**Н.** Я вам прывяла прыкладыапавядальнай, пытальнай і сцвярджальнай інтанацыі але немаўленчая, а музычнай.

Музычная інтанацыя вельмі блізкая да інтанацыі маўленчай, аднак больш выразная.

**Н.**  Зараз я вам прапаную паслухаць невялічкую п’есу з “Дзіцячага альбома” русскага кампазітара П.І.Чайкоўскага **“Няніны казкі”** і вызначыць знаёмыя вам інтанацыі: апавядальныя, пытальныя, сцвярджальныя, а можа яны тут адсутнічаюць?

Давайце звернемся да вучэбнага дапаможніка на **с.56** і пазнаёмімся з правілам музычнага гучання апавядальнай, пытальнай і сцвярджальнай інтанацыі.

**Н.**  Цяпер, калі мы ведаем правіла гучання музычных інтанацый, давайце яшчэ раз паслухаем **“Няніны казкі”** і паспрабуем іх перадаць з дапамогай пластычных рухаў рукамі. Гэты музычны твор можна ўмоўна раздзяліць на тры часткі: 1- расказ; 2- пытаніі; 3- шчаслівы фінал.

**Апавядальныя** – роўна і спакойна;

**Пытальныя** – неўстойліва, з выявай пытальніка?

**Сцвярджальныя** – упэўнена. Актыўны рух уверх альбо уніз.

**Н.**  Вы добра справіліся з заданнем і я хачу каб вы ацанілі сябе на гэтым этапе урока.

1. Калі вы добра разумееце музычныя інтанацыі і можаце іх пачуць перадаць пластычнымі рухамі, то гэта **зялёны колер** светлафора.
2. Калі не зусім разумееце музычныя інтанацыі і нечуеце іх і не можаце перадаць пластычнымі рухамі, то гэта **жоўты колер** светлафора.
3. Калі зусім не разумееце музычных інтанацый, іх не чуеце і не можаце перадаць пластычнымі рухамі, то гэта **чырвоны колер** светлафора.

**Н.** Вялікі дзякуй! (каментарыі ацэнкі).

Вызначэнне тэмы ўрока.

**Н.** Мы ведаем маўленчыя інтанацыі?

**Н.** Мы ведаем музычныя інтанацыі?

**Н.** Маўленчая і музычная мнтанацыі блізкія паміж сабой?

**Н.** Калі гэта мы ўсё добра ведаем, нам толькі застаецца разгадаць тэму нашага ўрока.

Я раскрываю на дошцы словы, а ваша задача скласці з гэтых слоў тэму нашага ўрока. **Блізкасць маўленчай і музычнай інтанацыі**

**Фізкультхвілінка.** “Бураціна”.

Звернемся да **с.57** і папрацуем з беларускай народнай песняй **“Як пагнала бабуленька куранятак пасці”**

1. Вызначым аўтара песні
2. Тэмп
3. Звенем увагу на тэкст песні і вызначым інтанацыі па знаках прыпынку
4. Колькі героеў у песні.
5. Прачытаем выразна тэкст песні з інтанацыяй.
6. Якімі сродкамі музычнай выразнасці для больш выразнага выканання песні мы будзем карыстацца?

- Ці заўсёды будзе аднолькавы тэмп? 4-слупок хутчэй.

- Тэмбр – “А дзе ж кураняткі?” – нізка.

- Дынаміка – 4, 5, 6 слупок.

1. Падрыхтуем свой галасавы апарат да спеваў інтанацыяй бабулі з 4 і 6 слупкоў і выразна выканаем песню.

**Н.**  Вы добра справіліся з заданнем і я хачу каб вы ацанілі сябе на гэтым этапе урока.

1. Калі вы добра разумееце музычныя інтанацыі і можаце іх перадаць голасам, то гэта **зялёны колер** светлафора.
2. Калі не зусім разумееце музычныя інтанацыі і не можаце перадаць іх голасам, то гэта **жоўты колер** светлафора.
3. Калі зусім не разумееце музычных інтанацый, і не можаце перадаць іх голасам, то гэта **чырвоны колер** светлафора.

**Н.** Вялікі дзякуй! (каментарыі ацэнкі).

**Вынік урока**

А цяпер гульня. **“ТАК” ці “НЕ”.**

**Н.** Я буду вам называць сцвярджэнні, калі вы будзеце згодны – тотрэба тры разы папляскаць у ладкі, а калі не – то тры разы стукнуць кулачкамі па парце.

1. Сёння на ўроку мы даведаліся што маўленчая і музычная інтанацыіі блізкія паміж сабой.
2. Пагулялі ў інтанацыйную гульню “ТАК”
3. Паслухалі музыку і навучыліся вызначаць музычныя інтанацыі, а таксама перадаваць гэтыя інтанацыі пластычнымі рухамі.
4. Замацавалі ўменне перадаваць выразна інтанацыіі ў спевах.
5. Атрыманыя веды нам спатрэбяцца ў жыцці.

**Н**. Вялікі дзякуй вам за працу на ўроку і вас ацэньваю “Светлафор”.

А каб добры настрой захаваўся ў вас на доўга мы выканаем песню **“Раз, два, тры, чатыры, пяць”.**

Высоцкая М.А., настаўнік музыкі

Дзяржаўная ўстановы адукацыі

"Старадварэцкі навучальна-педагагічны комплекс

яслі-сад-базавая школа"

231776 Гродзенская вобласць, Бераставіцкі раён

аг.Стары Дворац, вул. 1 Мая, 4

тэл. 801511 47122